《雨中过同川访王性中斋居寓宿话旧》
明代·虞堪

天时人事底推迁，一别俄经二十年。华屋几空玄鸟计，沧江重对白鸥眠。

前程扰扰三义路，往事滔滔百道川。共语平生夜来雨，故人高榻未虚悬。

作者简介：元末明初苏州府长洲人，字克用，一字胜伯。元末隐居不仕。家藏书甚富，手自编辑。好诗，工山水。洪武中为云南府学教授，卒官。有《希澹园诗集》。